Diari Oficial de la Generalitat Valenciana


Sumari del DOGV 4541, del 10-07-2003 (2003/8015)

RESOLUCIÓ de 20 de juny de 2003, del director de l'Agència Valenciana de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat B).
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4541

Data del DOGV
:   10-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8015


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 20 de juny de 2003, del director de l'Agència Valenciana de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat B). [2003/X8015]
  
L'annex II de la Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques i ajudes per a la formació de personal investigador de caràcter predoctoral per a l'exercici 2003 (DOGV, de 13 de desembre), establix les bases per a la concessió d'estes beques.
  
La Resolució del 16 d'abril de 2003, del subsecretari de l'Oficina de Ciència i Tecnologia, va publicar la relació provisional de sol·licituds admeses i excloses, així com de les que no havien reunit la documentació requerida i les desistides.
  
La Resolució de 10 de juny de 2003, del director de l'Agència Valenciana de Ciència i Tecnologia, publicà posteriorment la relació definitiva de sol·licituds admeses i excloses de la convocatòria i declarà el desisitiment de la petició de diverses sol·licituds.
  
El director de l'Agència Valenciana de Ciència i Tecnologia és competent per a resoldre el present procediment, en virtut de les atribucions conferides pel Decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, i de la delegació de determinades facultats en el director de l'Agència Valenciana de Ciència i Tecnologia establida en la Resolució de 16 de maig de 2003, del president d'esta entitat.
  
Per tot açò, una vegada tramitades les sol·licituds presentades i finalitzat el procés d'avaluació, atesa la proposta de selecció de les persones candidates i de la llista de reserva elaborada per la comissió de selecció prevista en la base 8.4 de l'annex II de l'esmentada Resolució d'11 de desembre de 2002, resolc:
  
Primer
  
Concedir les beques per a la formació de personal investigador de caràcter predoctoral (modalitat B) a les persones beneficiàries que figuren relacionades en l'annex I de la present resolució.
  
Segon
  
Desestimar les sol·licituds de beques per a la formació de personal investigador de caràcter predoctoral a les persones sol·licitants que no figuren en l'annex I.
  
Tercer
  
Als efectes del que preveu la base 13 de l'annex II de la resolució de convocatòria, per a cobrir les renúncies o baixes que es produïsquen dins dels tres primers mesos del període de gaudi de la beca l'ordre de reserva que resulta del procés d'avaluació serà el que establix la relació de l'annex II de la present resolució.
  
Les substitucions efectives es faran garantint el compliment de la base 7.2 de l'annex II de la convocatòria, la qual sols permet assignar una beca per cada director o directora de tesi en cada modalitat. Per tant, quan el director o directora del projecte de tesi de la persona que hauria de cobrir la baixa, segons l'ordre de reserva, coincidira amb el d'alguna de les beques concedides en esta convocatòria i modalitat, l'assignació de la beca es farà a la següent persona de la llista que complisca la condició de l'esmentada base 7.2.
  
Quart
  
Autoritzar la despesa i disposar del crèdit corresponent per al pagament a les persones i entitats beneficiàries que figuren en l'annex I, per un import total de 414.000 euros i de 107.640 euros, respectivament, a càrrec del capítol IV del pressupost de l'Agència Valenciana de Ciència i Tecnologia, línia de subvenció SE3640001.
  
Cinqué
  
El període de gaudi d'estes beques serà el comprés entre l'1 de juliol i el 31 de desembre de 2003.
  
Sisé
  
El termini per a la incorporació dels becaris al centre o departament serà de deu dies hàbils comptadors des del dia 1 de juliol de 2003.
  
A estos efectes el o la representant legal de l'entitat en matèria d'investigació haurà d'acreditar davant l'Agència Valenciana de Ciència i Tecnologia l'esmentada incorporació dins dels deu dies següents a la data en què es produïsca.
  
La no incorporació en l'esmentat termini s'entendrà com a renúncia a la beca, llevat dels casos en què es compte amb l'autorització d'ajornament, segons el que preveu la base 12.1 de l'annex II de la Resolució d'11 de desembre de 2002.
  
Seté
  
La dotació mensual bruta serà de 1.000 euros i es lliurarà a les persones beneficiàries per trimestres anticipats, sempre que siga possible.
  
La beca inclou una dotació addicional de 1.560 euros anuals, que es lliurarà a les entitats d'investigació on estiga adscrit el becari o la becària. Estes entitats són les que figuren en l'annex I de la present resolució. L'esmentada dotació addicional s'haurà de destinar, obligatòriament, a les despeses previstes en la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes complementàries davant l'Agència Valenciana de Ciència i Tecnologia abans del 31 de gener de 2004. Així mateix, i en el cas de no haver estat utilitzada pels becaris la totalitat de l'ajuda complementària, les entitats beneficiàries hauran de reintegrar l'import corresponent a l'Agència Valenciana de Ciència i Tecnologia.
  
Les entitats per a les quals siga preceptiu, segons la Llei d'Hisenda Pública de la Generalitat Valenciana, la constitució d'un aval bancari per a rebre anticipadament el pagament de les ajudes complementàries, hauran de constituir-ne un per la quantia corresponent i d'acord amb la normativa vigent. De no fer-ho, les ajudes es lliuraran a estes entitats després de la correcta justificació de la despesa davant l'Agència Valenciana de Ciència i Tecnologia, la qual haurà de realitzar-se abans de l'1 de desembre de 2003.
  
Huité
  
Les persones beneficiàries d'estes beques estan obligades al compliment de les bases de la Resolució d'11 de desembre de 2002.
  
Nové
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el mateix òrgan que va dictar la resolució, en el termini d'un mes comptador des del dia següent a la publicació de la present resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des del dia següent a la publicació de la present resolució.
  
València, 20 de juny de 2003.- El director de l'Agència Valenciana de Ciència i Tecnologia (p.d., Resolució de 16.05.2003, DOGV de 21.05.2003): Javier Quesada Ibáñez.